Bob Marley, waśc. Robert Nesta Marley (ur. 6 lutygo 1945 we Nine Miles, regiōn Saint Ann na Jamajce, zm. 11 maja 1981 we Miami) – jamajski muzyk, kery rozpropagowou muzyčny styl reggae, inspirator do gatōnku Ska, gorliwy zwolynnik lygalizacyji marihuany, ściśle zwiōnzany s ruchym rastafarian, uōgošōny bez swojich zwolynnikōw „piyršōm gwiazdōm Třeciygo Świata” i „Rasta Prorokym”. Kej rastafarianin, Bob Marley bōu wielgim ôbrōńcōm užywanio marihuany kej sakramyntu. Na ôkuadce albōmu Catch a Fire widnije jygo zdjęcie, kuřōncygo dužygo skrynta s marihuany. Zastosowaniy marihuany do rozwoju duchowygo je wzmiankowane we wielu utworach. Zmar we wyniku přeřutōw choroby nowotworowyj do puuc i mōzgu. Inwazyjo nowotworu začyua sie ôd stopy, na palcu kerej wykryto černiaka zuośliwygo. Doradzano mu amputacyjo palca, nale ôdgodou s kuli rastafariańskych překōnań. W 1994 roku Bob Marley zostou wprowadzōny do Rock and Roll Hall of Fame. Kej The Wailers "The Wailing Wailers" (1966) "The Best of the Wailers" (1970) "Soul Rebels" (1970) "Soul Revolution" (1971) "Soul Revolution Part II" (1971) "Catch a Fire" (1973) "African Herbsman" (1973) "Burnin" (1973) Kej Bob Marley & The Wailers "Rasta Revolution" (1974) "Natty Dread" (1974) "Live!" (1975) "Rastaman Vibration" (1976) "Live at the Roxy" (1976) "Exodus" (1977) "Live at the Rainbows" (1977) "Kaya" (1978) "Survival" (1979) "Uprising" (1980) "Confrontation" (1983) Oficjalno zajta internetowo Boba Marleya Bob Marley we Internet Movie Database Teksty piosynek Marleya